โรงเรียนเบญจมราชานุสรณ์
โรงเรียนเบญจมราชานุสรณ์ (English: Benjamarachanusorn School) อักษรย่อว่า "บ.ส." เป็นโรงเรียนมัธยมศึกษาแบบสหศึกษาขนาดใหญ่ สังกัดสำนักงานเขตพื้นที่การศึกษามัธยมศึกษา เขต 3 (นนทบุรี-พระนครศรีอยุธยา) สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งโดยความสำนึกในพระบาทสมเด็จพระจุลจอมเกล้าเจ้าอยู่หัวในปี พ.ศ. 2521 โดยในระยะแรกได้แยกตัวมาจาก โรงเรียนเบญจมราชาลัย ซึ่งเป็นโรงเรียนสตรีล้วน โดยใช้ชื่อว่า โรงเรียนเบญจมราชาลัย 2
ปัจจุบันตั้งอยู่เลขที่ 42/3 หมู่ที่ 1 ถนนประชานิเวศน์ 3 (แยกถนนสามัคคี) ตำบลท่าทราย อำเภอเมืองนนทบุรี จังหวัดนนทบุรี บนเนื้อที่จำนวน 20 ไร่ 3 งาน 91 ตารางวา มีอาคาร 8 หลัง เปิดสอนในช่วงชั้นการศึกษาที่ 3 และ 4 ระดับมัธยมศึกษาตอนต้น 36 ห้อง(แบ่งเป็น โครงการความสามารถพิเศษวิทยาศาสตร์-คณิตศาสตร์ ม.ต้น และห้องเรียนทั่วไป) และระดับมัธยมศึกษาตอนปลาย 30 ห้อง แบ่งเป็นแผนการเรียนดังนี้ ห้องเรียนทางวิทยาศาสตร์และคณิตศาสตร์ จำนวน 3 ห้อง (แบ่งเป็น วิทย์-คณิต โครงการพิเศษ 1 ห้อง วิทย์-คณิตทั่วไป 2 ห้อง)ห้องเรียนศิลปศาสตร์-คณิตศาสตร์ (ศิลป์-คำนวณ) 2 ห้อง , ห้องเรียนศิลปศาสตร์-ภาษาศาสตร์(ศิลป์-ภาษา) (แบ่งเป็น วิชาเอก ภาษาฝรั่งเศส 1 ห้อง , ภาษาญี่ปุ่น 1 ห้อง และภาษาจีน 2 ห้อง) และ ศิลปศาสตร์-สังคมศาสตร์ (ศิลป์-ทั่วไป 1 ห้อง) รวมทั้งสิ้น 66 ห้องเรียน (ไม่รวมห้องเรียนรวม) มีนักเรียนประมาณ 3500 คน (ข้อมูล ปีการศึกษา 2554)[1]
โรงเรียนเบญจมราชานุสรณ์ก่อตั้งขึ้นด้วยความร่วมมือระหว่างกรมสามัญศึกษา กระทรวงศึกษาธิการ และการเคหะแห่งชาติ โดยการตระหนักถึงนโยบายด้านการขยายโอกาสทางการศึกษาต่อของนักเรียน เพื่อยกระดับความรู้ของประชาชนให้สูงขึ้น เพื่อลดจำนวนนักเรียนที่หลั่งไหลเข้ามาศึกษาต่อในกรุงเทพฯ จากมูลเหตุนี้เอง คุณหญิงบุญเลื่อน เครือตราชู และ<b data-parsoid='{"dsr":[2685,2709,3,3]}'>นายสุวรรณ จันทร์สม ได้เจรจากับการเคหะแห่งชาติ ขอบริจาคที่ดินในหมู่บ้านประชานิเวศน์ 3 ตำบลท่าทราย อำเภอเมือง จังหวัดนนทบุรี จำนวน 20 ไร่ 2 งาน 23 ตารางวา กระทรวงศึกษาธิการได้มีประกาศตั้ง โรงเรียนเบญจมราชาลัย 2 เมื่อวันที่ 4 เมษายน พ.ศ. 2521 กรมสามัญศึกษาได้มีคำสั่งแต่งตั้งนางสาวปนปรุง ฐีระเวช ผู้อำนวยการโรงเรียนเบญจมราชาลัย ให้ปฏิบัติหน้าที่ในตำแหน่งผู้บริหารโรงเรียนเบญจมราชาลัย 2 ต่อมากรมสามัญศึกษาได้แต่งตั้งนางสาวสมภาพ คมสัน อาจารย์โรงเรียนเตรียมอุดมศึกษา ให้รักษาการในตำแหน่งครูใหญ่โรงเรียนเบญจมราชาลัย 2 และไปเช่าโรงเรียนสมพรรัตน์ศึกษา หมู่บ้านชลนิเวศน์ เป็นสถานที่ดำเนินการ ต่อมาในวันที่ 20 สิงหาคม พ.ศ. 2522 โรงเรียนเบญจมราชาลัย 2 ได้ย้ายมายัง 42/3 หมู่ที่ 1 ตำบลท่าทราย อำเภอเมือง จังหวัดนนทบุรี
ในวันที่ 9 พฤศจิกายน พ.ศ. 2522 กระทรวงศึกษาธิการได้เปลี่ยนชื่อโรงเรียนจาก เบญจมราชาลัย 2 เป็น โรงเรียนเบญจมราชานุสรณ์ กำหนดอักษรย่อว่า “บ.ส.” ทั้งนี้เพื่อเป็นการระลึกถึงพระมหากรุณาธิคุณในพระบาทสมเด็จพระจุลจอมเกล้าเจ้าอยู่หัว รัชกาลที่ 5 และขอพระราชทานตราพระเกี้ยวเป็นตราประจำโรงเรียน และในปี พ.ศ. 2528 ได้ขอพระบรมราชานุญาติอัญเชิญเอาตรา สัญลักษณ์ครบรอบ 80 พรรษา สมเด็จพระศรีนครินทราบรมราชชนนี มาเป็นตราประจำ สมาคมศิษย์เก่าโรงเรียนเบญจมราชานุสรณ์ในช่วงยุคนี้มีการจัดกีฬาสัมพันธ์ บ.ร.-บ.ส. ซึ่งเป็นกีฬาเชื่อมสัมพันธ์ระหว่างโรงเรียนเบญจมราชาลัย กับ โรงเรียนเบญจมราชานุสรณ์
วันที่ 1 มิถุนายน พ.ศ. 2527 กรมสามัญศึกษาได้มีคำสั่งแต่งตั้งนางสาวคนึง ไทยประสิทธิ์ ตำแหน่งผู้อำนวยการระดับ 8 โรงเรียนกุนนทีรุทธารามวิทยาคม รักษาการตำแหน่งผู้อำนวยการโรงเรียนเบญจมราชานุสรณ์ ได้กำหนดชื่อวันเกิดของโรงเรียน วันที่ 20 ธันวาคม ของทุกปีว่า “วันรักโรงเรียน” ให้ดอกเฟื่องฟ้าเป็นดอกไม้ประจำโรงเรียน และชื่ออาคารต่างๆ และในปี 2537 ได้สร้างห้องปฏิบัติการประกอบ ด้วยห้องปฏิบัติการวิทยาศาสตร์พร้อมทั้งศูนย์วิชาวิทยาศาสตร์ และห้องศูนย์วิชาคณิตศาสตร์ ศุนย็คอมพิวเตอร์ที่ทันสมัยที่สุดในจังหวัดนนทบุรี จัดตั้ง “มูลนิธิผู้ปกครองและครูโรงเรียนเบญจมราชานุสรณ์” เพื่อให้ทุนการศึกษาแก่นักเรียน มูลนิธินี้ ได้รับพระบรมราชานุญาตจากพระบาทสมเด็จพระเจ้าอยู่หัวฯ ให้ใช้ตราพระเกี้ยวเป็นตราประจำมูลนิธิ
วันที่ 5 กันยายน พ.ศ. 2539 โรงเรียนประกอบพิธีประดิษฐานพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว พระบรมราชานุสาวรีย์นี้ คณะครู อาจารย์ ผู้ปกครอง ตลอดจนชุมชนได้ร่วมใจกันจัดสร้างไว้เพื่อเป็นที่เคารพสักการะ ด้วยความสำนึกในพระมหากรุณาธิคุณอันล้นพ้น ที่พระองค์ทรงมีต่อการศึกษาของปวงชนชาวไทยและของประเทศชาติโดยส่วนรวม ได้จัดทำป้ายชื่อโรงเรียน ประตูโรงเรียน ปรับปรุงห้องประชุมเล็กและจัดทำห้องโสตทัศนศึกษา
วันที่ 12 พฤศจิกายน 2539 นายอำนวย ศรีชัย ผู้อำนวยการโรงเรียนระดับ 9 จากโรงเรียนท่าเรือ “นิตยานุกูล” จังหวัดพระนครศรีอยุธยา มาดำรงตำแหน่งผู้อำนวยการโรงเรียนเบญมราชานุสรณ์ ได้ตั้งชื่ออาคารที่ 8 ว่า “อาคารกาญจนฉัตร” จัดให้มีเครื่อง LCD Projector เพื่ออำนวยความสะดวกในการประชุม อบรม สัมมนา ของโรงเรียนและชุมชน จัดทำห้องสมุดอิเล็กทรอนิคส์โดยความร่วมมือของหมวดวิชาคอมพิวเตอร์ สร้างอัฒจันทร์เชียร์กีฬา 5 ที่ปรับปรุงหอประชุม อาคารจุลฉัตร สร้าง “สวนพฤกษาบดินทร์” เป็นที่ระลึกในโอกาสวันเฉลิมพระชนมพรรษา 6 รอบ จัดทำ ”ห้องเรียนสีเขียว” (Green Room) เป็นห้องศึกษาค้นคว้าเกี่ยวกับการประหยัดพลังงานไฟฟ้าของนักเรียน
วันที่ 12 ธันวาคม 2542 นายสุวรรณ เค้าฝาย ผู้อำนวยการระดับ 8 จากโรงเรียน ภปร. ราชวิทยาลัยในพระบรมราชูปถัมภ์ จัดหวัดปฐม ดำรงตำแหน่งผู้อำนวยการโรงเรียนเบญจมราชานุสรณ์ ระดับ 9 ปีนั้น ปรับปรุงโรงอาหาร (อาคารจอมฉัตร) สร้างทางเดินเชื่อมอาคารปิยฉัตรและอาคารนพฉัตร “ 60 พรรษา” ทางเดินเชื่อมอาคารเบญจฉัตรและหอประชุม สร้างเวทีกลางแจ้งพร้อมเสาธง อาคารประชาสัมพันธ์ สวนผีเสื้อ ห้องน้ำสำหับนักเรียนชายและนักเรียนหญิง บ้านพักพนักภารโรง พัฒนาศูนย์วิทยาศาสตร์และเทคโนโลยี
วันที่ 24 กรกฎาคม 2549 โรงเรียนเบญจมราชานุสรณ์ได้รับพระมหากรุณาธิคุณจาก สมเด็จพระเทพรัตนราชสุดา ฯ สยามบรมราชกุมารี เสด็จพระราชดำเนินทรงเปิดพระบรมราชานุสาวรีย์พระบาทสมเด็จพระจุลจอมเกล้าเจ้าอยู่หัว
วันที่ 27 ธันวาคม 2549 สำนักงานเขตพื้นที่การศึกษานนทบุรี เขต 1 มีคำสั่งแต่งตั้งให้นาย วินัย นุ่มพันธ์ ผู้อำนวยการโรงเรียนชำนาญการพิเศษจากโรงเรียนเขมาภิรตาราม อำเภอเมือนนทบุรี จังหวัดนนทบุรี มาดำรงตำแหน่งผู้อำนวยการโรงเรียนเบญจมราชานุสรณ์ เดินทางปฏิบัติหน้าที่วันที่ 12 มกราคม 2550 ได้ดำเนินการจัดทำแผนพัฒนาการศึกษาของโรงเรียน 3 ปี แก้ไขปรับปรุงคุณภาพการศึกษา ทำให้ผ่านการประเมินคุณภาพการศึกษาในระดับ “ดี” และระดับ “ดีมาก” ปรับปรุงและติดตั้งอุปกรณ์ระบบเครือข่ายคอมพิวเตอร์ไร้สาย (Wireless LAN) ครอบคลุมทุกอาคารเรียน ในทุกพื้นที่ของโรงเรียนผ่านระบบบริหารของโรงเรียน School ICT และเพิ่มความเร็วอินเทอร์เน็ตเป็น 2Mbps จัดสร้างศาลาเอนกประสงค์เฉลิมพระเกียรติ 80 พรรษา สมเด็จพระเจ้าอยู่หัว ปรับภูมิทัศน์หน้าอาคารต่างๆ ให้เอื้อบรรยากาศต่อการเรียนการสอน
อาคารประชาสัมพันธ์ องค์พระ อนุสาวรีย์รัชกาลที่5 สนามฟุตบอลใหญ่ บ้านพักภารโรง ศาลาเฉลิมพระเกียตริ 80 พรรษา พิพิฐภัณฑ์โรงเรียนเบญจมราชานุสรณ์
อาคารเบญจฉัตร [ ตึก1 , ตึกภาษา ] อาคาร 4 ชั้น [ห้องโ ฮมรูมน.ร.สายศิลป์ฯ ม.5-6 ,ม.3]
ชั้น 1: ห้องอำนวยการ,ห้องผู้อำนวยการ,ห้องวิชาการ ชั้น 2: ห้องพักครูภาษาต่างประเ ทศ,และซาวส์แลบ,ห้องเรียน ชั้น 3: ห้องศูนย์ภาษาต่างประเทศ,ห้องศูนย์ฝรั่งเ ศส, ห้องเรียนนักเรียนโครงการพิเศษวิทยาศาสตร์-คณิตศาสตร์ มัธยมศึกษาตอนปลาย ชั้น 4: ห้องเรียน หลังอาคาร: ลานจอดรถ
อาคารราชาฉัตร [ ตึก2,ลานว่าง ] อาคาร 4 ชั้น [ห้องโ ฮมรูมน.ร.ชั้นม.1,ม.2 ]
ชั้น1: ลานอเนกประสงค์ใต้อาคาร,ห้องแผนงาน,ร้านถ่ายเอกสาร ชั้น2: ศูนย์แนะแนว,ห้องพักครูสังคมฯ ,ห้องพระพุทธ,ห้องเรียน ชั้น3: ห้องเรียน ชั้น4: ห้องเรียนนักเรียนโครงการพิเศษวิทยาศาสตร์-คณิตศาสตร์ มัธยมศึกษาตอนต้น,ห้องเรียน หลังอาคาร: สนามฟุตบอลเล็ก(สนามเน็ตบอล) , สนามบาสเล็ก
อาคารจุลฉัตร [ตึกหอประชุม] อาคาร 2 ชั้น
ชั้น1:ห้องกิจการนักเ รียน, ห้องเ ครือข่ายกิจการนักเ รียน, ห้องพยาบาล,ร้านค้าสวัสดิการ ฯลฯ ชั้น2: หอประชุม
อาคารจอมฉัตร อาคาร 1 ชั้น
อาคารเกล้าฉัตร [ ตึกคหกรรม ] อาคาร 3 ชั้น
ชั้น1: ห้องเ รียนทำอาหาร, ห้องเรียนเย็บปักถักร้อย ชั้น2: ห้องเรียน หลังอาคาร: แปลงเกษตร
อาคารนพฉัตร “60 พรรษา" [ ตึก6,ตึกคอมฯ ] อาคาร 4 ชั้น [ห้องโ ฮมรูมน.ร. ชั้น ม.2 ]
ชั้น 1: ห้องสมุด ห้องอินเ ตอร์เน็ต ห้องโสตศึกษา1 ชั้น 2: ห้องเ รียน ,ห้องศิลปะ,ห้องพักครูศิลปะ ชั้น 3: ห้องเรียน, ห้องพักครูภาษาต่างประเทศ ชั้น 4: ห้องคอมพิวเตอร์,ห้องควบคุมระบบสารสนเ ทศ,ห้องพักครูเทคโนโลยีสารสนเทศ
อาคารปิยฉัตร [ ตึก7 ]
หลังอาคาร:เรือนเพาะชำต้นไม้ ชั้น 1: โรงยิมส์เล็ก [ สำหรับนักเรียนม.1 ] , ห้องเ รียนเ กษตร,ห้องเรียนงานช่าง,ห้องศูนย์ภาษาจีน,ศูนย์กองร้อยพิเศษ ลูกเสือ เนตรนารี ยุวกาชาด ชั้น 2: ห้องเ รียน, ห้องพักครูดนตรี-นาฏศิลป์,ห้องนาฏศิลป์1-2,ห้องดนตรีไ ทย,ห้องดนตรีสากล,ห้องโ ยธวาธิต,ห้องศูนย์ดนตรี ชั้น 3: ห้องโสตศึกษา2 [ ใหญ่],โรงยิมส์ (สนามบาส,วอลเลย์,แบดมินตัน)
อาคารกาญจนฉัตร [ ตึกวิทย์,ตึก8 ] อาคารเรียน8 ชั้น [ห้องโฮมรูมน.ร.สายวิทย์-คณิต ม.5-6 ]
ชั้น 1: ห้องเรียน ชั้น 2: ห้องศูนย์คณิตศาสตร์-วิทยาศาสตร์, ห้องพักครู ชั้น 3: ห้องพักครู , ห้องเรียน ชั้น 4: ห้องฏิบัติการทางฟิสิกส์,ห้องฏิบัติการทางชีววิทยา,ห้องฏิบัติการทางเคมี,ห้องเรียน,ห้องพักครูฟิสิกส์ , ระเบียง[ด้านนอก] สวนต้นไม้ บ่อปลาเล็ก) ชั้น 5-8: ห้องเรียน
โล่โรงเรียนพระราชทานระดับจังหวัด ปีการศึกษา 2546 ได้รับเกียรติบัตรชมเชยโรงเรียนรางวัลพระราชทานระดับเขตตรวจราชการที่ 1 ปีการศึกษา 2546 ได้รับเกียรติบัตรจากสำนักคณะกรรมการการศึกษาขั้นพื้นฐานเป็นโรงเรียนที่สามารถดำเนินการป้องกันและแก้ไขปัญหายาเสพติดได้อย่างมีประสิทธิภาพ ได้รับโล่และเกียรติบัตรรางวัลดีเด่นจากกระทรวงศึกษาธิการ การจัดกิจกรรมของสถานศึกษา “รักการอ่าน ลานสู่ฝัน” ในปีแห่งการส่งเสริมการอ่านและการเรียนรู้ 2546 เฉลิมพระเกียรติสมเด็จพระเทพรัตนราชสุดาฯ สยามบรมราชกุมารี ในมงคลวโรกาสทรงเจริญพระชนมายุ 48 พรรษา ได้รับเลือกเป็นประธานศูนย์เครือข่ายโรงเรียนเขตพื้นที่การศึกษานนทบุรีเขต 1 เครือข่ายที่ 3 “สหศึกษาสามัคคี” ได้รับการรับรองเป็นโรงเรียนที่มีการจัดการเรียนการสอนได้มาตรฐานการศึกษาระดับมัธยมศึกษาจากสำนักงานรับรองมาตรฐานและประเมินคุณภาพการศึกษา (องค์กรศึกษา) โรงเรียนเข้าสู่โรงเรียนประเภทที่ 1 ของสำนักงานคณะกรรมการการศึกษาขั้นพื้นฐานเป็นโรงเรียนผู้นำการเปลี่ยนแปลงเพื่อรองรับการกระจายอำนาจ ผลการทดสอบทางการศึกษาระดับชาติขั้นพื้นฐาน (O-NET) ประจำปีการศึกษา 2550 ของนักเรียนช่วงชั้นที่ 4 (ม.6) โรงเรียนเบญจมราชานุสรณ์ ได้คะแนนเฉลี่ยรวม 8 รายวิชาหลักเป็นลำดับที่ 2 ของเขตพื้นที่การศึกษานนทบุรีเขต 1 และได้คะแนนเฉลี่ยสูงสุดเป็นลำดับที่ 1 ของประเทศในรายวิชาการงานอาชีพและด้าน เทคโนโลยี ซึ่งมีเพียงโรงเรียนเดียวเท่านั้น ส่วนในระดับช่วงชั้นที่ 3 (ม.3)ได้คะแนนเฉลี่ยในการประเมินผลสัมฤทธิ์ทางการเรียนระดับชาติ (N.T.) เป็นลำดับที่ 4 ของเขตพื้นที่การศึกษานนทบุรีเขต 1 ครูในแต่ละกลุ่มสาระการเรียนรู้ได้รับการเลือกให้เป็นครูที่มีผลงานวัตกรรมดีเด่นระดับจังหวัดในโครงการพัฒนาผู้นำการเปลี่ยนแปลงเพื่อรองรับการกระจายอำนาย (Best Practice) จำนวน 5 คน ได้รับการคัดเลือกให้เป็นโรงเรียนดีเด่นระดับจังหวัดนนทบุรีที่มีการพัฒนาระบบบริหารงานทางการศึกษาและการเรียนการสอนที่มีประสิทธิภาพบนเครือข่ายคอมพิวเตอร์ด้วยระบบโปรแกรม School ICT ได้รับการคัดเลือกให้เป็นโรงเรียนที่มีการบริหารจัดการด้านระบบการประกันคุณภาพดีเด่นระดับพื้นการศึกษานนทบุรี เขต 1 ได้รับรางวัลชมเชยการส่งเสริมคุณภาพสิ่งแวดล้อมของโรงเรียนระดับมัธยมศึกษา จังหวัดนนทบุรี ได้รับรางวัลชมเชยการประกวดธนาคารขยะรีไซเคิลในโรงเรียน ตามโครงการประกวดธนาคารขยะรีไซเคิล จังหวัดนนทบุรี
กีฬาวอลเลย์บอล (Volleyball) ในอดีตช่วงปี 2530 - 2540 ในวงการกีฬาวอลเลย์บอลระดับประเทศ ฉายา "ยอดลูกยางขาสั้น" เป็นเจ้าวอลเลย์บอลนักเรียนชายในยุคนั้นเป็นที่รู้จักไปทั่ว... นั้นคือชื่อของทีมโรงเรียนเบญจมราขานุสรณ์ถือเป็นทีมระดับแนวหน้า ติดหนังสือพิมพ์หน้ากีฬาในหลายฉบับและได้สร้างผลงานภายใต้การคุมทีมของอาจารย์ "ครูกี้ร์" ประพนธ์ หลีสิน โค้ชใหญ่ของทีมวอลเลย์บอลเบญจมฯ และได้สร้างนักกีฬาทีมชาติระดับประเทศ และเป็นผู้เล่นสำคัญในแต่ละสโมสรไว้มากมาย [2]
กีฬาบาสเก็ตบอล (Basketball) หากจะกล่าวถึงทีมที่มีการพัฒนาการอย่างต่อเนื่องและอยู่ในหัวแถวในกีฬาบาสเกตบอลของเมืองไทยในระดับบเยาวชนทีมหนึ่ง คงนี้ไม่พ้น โรงเรียนเบญจมราชานุสรณ์ จ.นนทบุรี ซึ่งจะเห็นได้จากผลงานที่ประจักษ์ในการแข่งขันกว่า 10 ปีต่อเนื่องในรายรายการไม่ว่าจะเป็น
เริ่มพัฒนาทีมบาสเก็ตบอลรุ่น 12,14,16,18 ปี ในระดับจังหวัดตั้งแต่ปี 2542 ตั้งแต่ พ.ศ. 2545 ได้เข้าร่วมการแข่งขัน Basketball Sponsor Thailand Championship , กีฬาบาสเก็ตบอล นักเรียนนักศึกษาแห่งชาติ พ.ศ. 2552 ได้รางวัลรองชนะเลิศ กีฬาเยาวชนแห่งชาติครั้งที่ 25 “กาญจนบุรีเกมส์” พ.ศ. 2553 ได้รางวัลชนะเลิศ กีฬานักเรียนนักศึกษาแห่งชาติ ครั้งที่ 32 “ เมืองเพชรเกมส์ ” พ.ศ. 2554 ได้รางวัลรองชนะเลิศ กีฬาเยาวชนแห่งชาติครั้งที่ 27 “อุตรดิตถ์เกมส์” ได้รางวัลชนะเลิศการแข่งขัน “เคมบริดจ์ คัพ ดิ เอเชียน-เปซิฟิก รีเจี้ยน ไฮสกูล บาสเกตบอล อินวิเตชั่น ทัวร์นาเมนต์ (Cambridge Cup the Asian-Pacific Region High School Basketball lnvitational Tournament)” ณ เมือง Qingdao สาธารณรัฐประชาชนจีน ได้รางวัลรองชนะเลิศ “เดอะ ล็อบสเตอร์ คัพ อินเตอร์เนชั่นแนล ไฮสกูล บาสเกตบอล ทัวร์นาเมนต์(The Lobster Cup Interrnational High School Basketball Tournament) ณ ซูอี๋ สเตเดี้ย เมือง Xuyi สาธารณรัฐประชาชนจีน พ.ศ. 2555 ได้รางวัลรองชนะเลิศ กีฬาเยาวชนแห่งชาติครั้งที่ 28 “ภูเก็ตเกมส์” พ.ศ. 2556 ได้รับรางวัล ชนะเลิศ กีฬาเยาวชนแห่งชาติ ครั้งที่ 29 “มหาสารคามเกมส์” ได้แชมป์บาสเกตบอลกีฬาเยาวชนแห่งชาติ ครั้งที่ 30 “ ศรีสะเกษเกมส์ ” ได้รองชนะเลิศกีฬานักเรียน นักศึกษาแห่งชาติ ครั้งที่ 35 เมืองมะขามหวานเกมส พ.ศ. 2557 ได้รางวัลชนะเลิศ กีฬานักเรียนนักศึกษาแห่งชาติ ครั้งที่ 36 “ เชียงรายเกมส์ ” ได้รองชนะเลิศอันดับสอง กีฬาเยาวชนแห่งชาติครั้งที่ 28 “จันทบุรีเกมส์”
ซึ่งถือเป็นความภาคภูมิใจแก่ทีมบาสเก็ตบอลร.ร. เบญจมราชานุสรณ์ที่ได้สร้างนักกีฬาซึ่งก็คือนักเรียนของโรงเรียนได้ติดเยาวชทีมชาติหลายคน และได้เข้าศึกษาต่อในระดับมหาวิทยาลัยอย่างมีคุณค่า [3]
แต่เดิมโรงเรียนเบญจมราชานุสรณ์มีเสื้อพละ เพียงสีเดียวคือ สีเลือดหมู-ขาว ซึ่งเป็นสีประจำโรงเรียน ต่อมาในปี พ.ศ. 2553 โดยนโยบายของผู้บริหารได้ต้องการเน้น ความเป็นหมู่คณะสีของนักเรียนกันมากขึ้นจึงได้กำหนดให้ทุกวันศุกร์ นักเรียนจะต้องใส่เสื้อสี ประจำคณะที่นักเรียนแต่ละคนสังกัดมา ซึ่งทำให้คนภายนอกเข้าใจว่าคือ เสื้อพละซึ่งแท้จริงแล้วคือ "เสื้อสีประจำคณะ" มิใช่ เสื้อพละแต่อย่างใด อาคารกาญจนฉัตร มีอีกชื่อหนึ่งว่า "ตึกสลิ่ม" เนื่องจากการทาสี และ กระเบื้องที่ปูบนตึกแต่ละชั้นนั้นมีสีแตกต่างกันมาก สลับไปมาจนนักเรียนพากันเรียกว่า ตึกสลิ่ม ซึ่งคำว่า "สลิ่ม" นั้นเป็นคำนิยมในยุคนั้นซึ่งหมายถึงกลุ่มชุมนุมการเมืองที่ใส่เสื้อหลากสีนั้นเอง
ลำดับรายนามตำแหน่งระยะเวลาดำรงตำแหน่งคุณหญิงบุญเลื่อน เครือตราชู ผู้ก่อตั้งโรงเรียน 1นางสาวปนปรุง ฐีระเวชอาจารย์ใหญ่พ.ศ. 2521 2นางสาวสมภาพ คมสันอาจารย์ใหญ่ - ผู้อำนวยการพ.ศ. 2521 - 2527 3ดร.คนึง ไทยประสิทธิ์ผู้อำนวยการพ.ศ. 2527 - 25324นายธานี สมบูรณ์บูรณะผู้อำนวยการพ.ศ. 2532 - 25365นายแสวง เอี่ยมองค์ผู้อำนวยการพ.ศ. 2536 - 25396นายอำนวย ศรีชัยผู้อำนวยการพ.ศ. 2539 - 25427นายสุวรรณ เค้าฝายผู้อำนวยการพ.ศ. 2542 - 25468นางวิไลพร ศุภวณิชผู้อำนวยการพ.ศ. 2546 - 25479นายกรีฑา ฤทธาภัยผู้อำนวยการพ.ศ. 2547 - 255010นายวินัย นุ่นพันธ์ผู้อำนวยการพ.ศ. 2550 - 255311นายศิริวัฒน์ อาจองค์ ผู้อำนวยการพ.ศ. 2553 - 255412นายอธิชาติ สวัสดี ผู้อำนวยการพ.ศ. 2554 - 255613นายชัยชนะ ใจแก้ว ผู้อำนวยการพ.ศ. 2556 - 255714นายสนอง ตรงเที่ยง ผู้อำนวยการพ.ศ. 2557 - 255915นายประพันธ์ สุเนตรวรกุล ผู้อำนวยการพ.ศ. 2559 - ปัจจุบัน
อภิชาติ คงสวัสวดิ์ อดีตนักกีฬาวอลเลย์บอล ทีมชาติไทย ชนะ ปิ่นจันทร์เงิน อดีตนักกีฬาวอลเลย์บอล ทีมชาติไทย จิตติพล ตู้มณี อดีตนักกีฬาวอลเลย์บอล ทีมชาติไทย จ.ส.อ.บุญเสริม จันทร์สนธิ อดีตนักกีฬาวอลเลย์บอล ทีมชาติไทย จิตติกาญจน์ เทียมสุรกานต์[4] อดีตนักกีฬาคาราเต้-โด ทีมชาติไทย
ธรรมรัตน์ ดวงศิริ แชมป์กีตาร์โลกรายการ Guitar Idol 2009 นักกีตาร์ชื่อดังในประเทศไทย ทัศนาวลัย จักรพงษ์ ดารา นักแสดง นักธุรกิจ น้ำทิพย์ จงรัชตวิบูลย์ นักร้อง ดารานักแสดง นางแบบ ศานันทินี พันธุ์ชูจิตร (ชิลเลอร์) ดารา นักแสดง (ชื่อเดิมสมัยเรียน อิทธิชัย ชนชนะ) (บ.ส. รุ่น 6)ผู้ดำเนินรายการสารคดีท่องเที่ยว รางวัลดาวเมขลา รายการโลกใบใหม่ ช่องNOW26 และอดีต รายการเมืองไทย ดอตคอม ออกอากาศทางช่อง True Vision 73 มาร์คุซ นเรศ วีเดนมันน์ นายแบบที่มีชื่อเสียง ไอริณ ศรีแกล้ว (เปิ้ล) [จบชั้นมัธยมต้นปีที่3] ดารา นักแสดง นางแบบ พิธีกร พิมพ์รวี ทังสุบุตรผู้ประกาศข่าว ของสถานีโทรทัศน์กองทัพบกช่อง 5 ธัญนันท์ มหาพิรุณ นักร้อง จากการแข่งขัน ทรู อคาเดมี แฟนเทเชีย ( จีน AF1 ) ธนกฤต พานิชวิทย์ นักร้อง นักแสดง จากการแข่งขัน ทรู อคาเดมี แฟนเทเชีย ( ว่าน AF2 ) ภิสารัตน์ วัชรคีรินทร์ นางแบบ ดารา พรีเซนเตอร์ ปิยวัฒน์ อนุกูล นักดนตรี มือเบส วง POTATO สังกัด จินีเรดคอด์ด ในเครือ GMM GRAMMY ธิญาดา พรรณบัว ดารา นักแสดง ปรางวลัย เทพสาธร ดารา นักแสดง วสุ ปาลิโพธิ (บ.ส. รุ่น 17) อดีตมือกีตาร์ วง The Richman Toy ในสังกัด Smallroom พารณ ยืนยง นักระนาดแชมป์เยาวชนดนตรี [5] ณัฐวัจน์ ไกรพิชญ์ (บ.ส. รุ่น 22) มือกีตาร์ อดีตวง Jida Band และ วง We&Me ในสังกัด Smallroom จุลศักดิ์ หาญคุณะเศรษฐ์ นักร้อง ดารานักแสดง ค่ายกันตนา [6] เมธาวี พิเชฐชัยยุทธ์ (บ.ส. รุ่น 23) ดารา / พิธีกร รายการ รถโรงเรียน Bang Channel GMM TV วสุ ประทุมรัตน์วัฒนา(บ.ส. รุ่น 23) ดารานักแสดง พระเอกเรื่อง สังข์ทอง / ปลาบู่ทอง ทางสถานีโทรทัศน์กองทัพบกช่อง 7 คนธนันท์ วัฒนชาติวงศ์ (บ.ส. รุ่น 28) นักร้องจากการแข่งขัน ทรู อคาเดมี แฟนเทเชีย (นิว AF7) นวไพบูลย์ วุฒินานนท์ (บ.ส. รุ่น 28) นักแสดงภาพยนตร์ ประวีวรรณ สิงห์โต (บ.ส. รุ่น 28) ดารา เน็ตไอดอล วรินทร รัตนสรรค์ (บ.ส. รุ่น 22) ดาราช่องวัน
เว็บไซต์อย่างเป็นทางการ ทีมบาสเก็ตบอลโรงเรียนเบญจมราชานุสรณ์ facebook Benjamarachanusorn Page] facebook เด็กเก่า เบญจมราชานุสรณ์ อภิชาติ คงสวัสดิ์ จอมตบหนุ่มกับชีวิตอิสระ
หมวดหมู่:โรงเรียนมัธยมศึกษาขนาดใหญ่พิเศษ หมวดหมู่:โรงเรียนที่สร้างขึ้นเป็นพระบรมราชานุสรณ์แห่งรัชกาลที่ 5 หมวดหมู่:กลุ่มโรงเรียนเบญจมราชาลัย หมวดหมู่:โรงเรียนในจังหวัดนนทบุรี หมวดหมู่:โรงเรียนที่มีอัตราการแข่งขันสูง